**ОБЩИНСКА ИЗБИРАТЕЛНА КОМИСИЯ – гр. ГОЦЕ ДЕЛЧЕВ**

**П Р О Т О К О Л № 39-МИ / 10.04.2024 г.**

На 10 април 2024 г. от 17:00 ч. се проведе заседание на Общинска избирателна комисия Гоце Делчев,

**ПРИСЪСТВАХА:** Иванка Тодорова Ибришимова - Председател, Катя Георгиева Воденичарова - – Зам. Председател; Рая Стоянова Тунчева – Зам. Председател, Иван Николов Бусаров – Зам. Председател

Диана Асенова Узунова - член, Иван Ангелов Тюхков - член, Ирена Ангелова Кардашева – член; Кирил Живков Димитрушев – член;

**ОТСЪСТВАЩИ:** Стоянка Иванова Джингарева – Зам.Председател, Шабан Шабан Хаджиоли - секретар, Катерина Тодорова Бабанова - член

Заседанието бе открито в 17:00 ч. и председателствано от Иванка Ибришимова -Председател на комисията: Добър ден, колеги! Откривам заседанието на Общинска избирателна комисия Гоце Делчев, налице е изискуемият кворум за провеждането му. С оглед на отсъствието на секретаря, съгласно решение № 3 –МИ от 11.09.2023 година на ОИК –Гоце Делчев, същият се замества от Иван Ангелов Тюхков.

Запознати сте от съобщението за свикването на за днешното заседание, а именно, че с оглед на постановеното [Решение№  3855 / 01.04.2024](https://info-adc.justice.bg/courts/portal/edis.nsf/e_act.xsp?id=2322359&code=vas&guid=1361652304)г. по описа на ВАС е потвърдено Решение № 50 от 08.01.2024 г. по  адм. Дело 1084/2023 г. по описа на Адм. Съд Благоевград, **за отмяна** на  Решение № 153-МИ/ 30.10.2023 год. на Общинска избирателна комисия – Гоце Делчев в частта по т. 3, с която кандидатът с № 109 от кандидатската листа на ПП „ГЕРБ“, посочен под номер № 8 в решението Георги Найденов, е обявен за избран общински съветник.

 Общинската избирателна комисия съобразявайки диспозитива на Решение № 50 от 08.01.2024 г. по  адм. Дело 1084/2023 г. по описа на Адм. Съд Благоевград, в изпълнение на задълженията и правомощията ни, и при спазване на указанията по тълкуване и прилагане на закона, дадени в мотивите по реда на чл. 454 от ИК следва да изменим Решение № 153-МИ от 30.10.2023 година на ОИК – Гоце Делчев **в частта по раздел V.***Обявяване разпределението на заявените предпочитания (преференции) за отделните кандидати по кандидатски листи на партиите, коалициите и местните коалиции, получили мандати, и подреждане на кандидатите*, **касаеща ПП „ГЕРБ“.**

Към настоящият момент обаче, от Административен съд – гр.Благоевград е изпратено с Писмо изх.№ 3098747 от 09.04.2024г. с което се връщат изборните книжа на Общинска избирателна комисия - Гоце Делчев за определяне на резултатите от гласуването в отменената част на Решение № 153-МИ/ 30.10.2023 год. на Общинска избирателна комисия - Гоце Делчев на избраните кандидати за общински съветници от ПП „ГЕРБ“ според получените валидни предпочитания (преференции) и подреждането в листата, **но до настоящият час на заседанието не са получени на адреса на комисията, както и при извършена от мен справка не са пристигнали и в пощата на общинска администрация – гр.Гоце Делчев, и това налага да се отложи заседанието за нова дата, тъй като следва всички изборни книжа да са налични.**

От друга страна за днешното свикано заседание следва да разгледаме постъпилата поща от ЦИК на електронната поща на ОИК – Гоце Делчев, както и да вземем решение за контактите след активният изборен период, поради което и правя предложение за следният дневен ред:

**Вземане на решение относно одобрение на дневният ред:**

|  |  |  |
| --- | --- | --- |
| **№** | **Материали за заседанието** | **Член на ОИК****докладчик** |
| **1.** | Контакти с ОИК –гр.Гоце Делчев след изборният период | **Председател** |
| **2.** | Доклад във връзка с Писмо изх.№ ДИК – ЕПНС-5/09.04.2024г. на ЦИК и приложените с него Указания относно обработването и защитата на личните данни в изборният процес, приети съвместно от ЦИК и Комисията за защита на личните данни на основание чл. 57 ал.1 и чл. 49 от ИК | **Председател** |

Който е съгласен с предложения сега дневен ред, моля да гласува.

За –Иванка Ибришимова, Рая Стоянова Тунчева, Диана Асенова Узунова, Иван Ангелов Тюхков, Ирена Ангелова Кардашева, Иван Николов Бусаров, Катя Георгиева Воденичарова, Кирил Живков Димитрушев.

Против: няма.

Дневният ред е приет.

**По точка 1 от дневния ред:**

Председателят: Колеги, трябва да вземем свое решение, което също така и да оповестим в секцията на сайта «Съобщения», къде ще е административният адрес ОИК- гр.Гоце Делчев, и други контакти, сега след преминалият активен изборен период.

Извършила съм предварителен разговор със секретаря на община Гоце Делчев, и е в посока запазването на настоящият административен адрес, и тук съответно да се провеждан и заседанията на комисията, при което е налице одобрение.

Поради което и предлагам следният проект на решение:

**РЕШЕНИЕ № 166-МИ**
Гоце Делчев, 10.04.2024 год.

**ОТНОСНО**: Адреси за контакти с ОИК - Гоце Делчев, заседания и и обявяване на решения след изборният период

На основание чл. 87, ал. 2 във връзка с чл. 88 от Изборния кодекс и във връзка с Решение N: 2161-МИ/31.08.2023 на ЦИК, при спазване на законоустановения кворум, Общинската избирателна комисия Гоце Делчев

**Р Е Ш И :**

**Адресите за контакти с ОИК Гоце Делчев след активният период са:**

**1**. Административен дрес: гр. Гоце Делчев, ул.“Царица Йоанна“ 2, партерен етаж, заседателна зала.

**2.** E-mail адрес на ОИК Гоце Делчев – oik0111@cik.bg

**3.** Уеб адрес на ОИК Гоце Делчев – [http://oik0111.cik.bg](https://oik0111.cik.bg/)

**4.** Заседанията на ОИК – Гоце Делчев се оповестяват на уеб адреса в секция „Съобщения“ и се провеждат на посоченият административен адрес.

Настоящото решение може да бъде оспорвано пред Централната избирателна комисия по реда на чл. 88 от ИК, в 3-дневен срок от публикуването му.

Гласували: За –Иванка Ибришимова, Рая Стоянова Тунчева, Диана Асенова Узунова, Иван Ангелов Тюхков, Ирена Ангелова Кардашева, Иван Николов Бусаров, Катя Георгиева Воденичарова, Кирил Живков Димитрушев.

Против: няма.

**По точка 2 от дневният ред**:

Председателят : Докладвам Ви Писмо изх.№ ДИК – ЕПНС-5/09.04.2024г. на ЦИК и приложените с него Указания относно обработването и защитата на личните данни в изборният процес, приети съвместно от ЦИК и Комисията за защита на личните данни на основание чл. 57 ал.1 и чл. 49 от ИК.

Считам, че след като се запознаете с тях следва да извършим приемане на дадените указания, същите да бъдат спазвани, и тъй като ЦИК не е постановил свое изрично указание в посока да приемем решение, а е дал препоръка за спазване на изискванията за обработването и защитата на личните данни в изборният процес, то Ви моля да чуя становищата ви и да гласуване приемането им.

След запознаване от членовете на ОИК, **се гласува приемане** на Указания относно обработването и защитата на личните данни в изборният процес, приети съвместно от ЦИК и Комисията за защита на личните данни на основание чл. 57 ал.1 и чл. 49 от ИК.

 Гласували: **За** –Иванка Ибришимова, Рая Стоянова Тунчева, Диана Асенова Узунова, Иван Ангелов Тюхков, Ирена Ангелова Кардашева, Иван Николов Бусаров, Катя Георгиева Воденичарова, Кирил Живков Димитрушев.

Против: няма.

Поради изчерпване на дневния ред, заседанието бе закрито в 17:20 часа.

Следващо свикване на заседание на ОИК – гр.Гоце Делчев ще бъде след пристигане на Писмо изх.№ 3098747 от 09.04.2024г. от БлАС, с което се връщат изборните книжа на Общинска избирателна комисия - Гоце Делчев за определяне на резултатите от гласуването в отменената част на Решение № 153-МИ/ 30.10.2023 год. на Общинска избирателна комисия - Гоце Делчев на избраните кандидати за общински съветници от ПП „ГЕРБ“ според получените валидни предпочитания (преференции) и подреждането в листата.

Със съобщение ще бъде посочено деня и часът на заседанието.

Моля, за следващото заседание с оглед на вече известното ни съдържание на Решение № 50/ 08.01.2024г. по адм.д. № 1084/2023г. на БлАС да подготвите и своите становища.

Председател : Иванка Ибришимова Секретар: Иван Тюхков